Le Mespris de la vie et consolation contre la mort/« Pour avoir transgressé la divine ordonnance »
# Le Mespris de la vie et consolation contre la mort/« Pour avoir transgressé la divine ordonnance »

Pour avoir transgressé la divine ordonnance Du Seigneur justicier, nostre premier ayeul O jugement de DIEU, ne fust pas punis seul Mais sur toute la race en tomba la vengence.

La mort au mesme instant saillit hors du silence De l'abysme ensouffré, desnouant le linceul Ou elle estoit consue, & sortant du cercueil Assujestit nos cors aus loys de sa puissance.

Bu son si tost le ciel nous fust clos & barré, L'insatiable enfer ouvert & desserré, Et la honte & la peur en nos ames prist place.

Voila comme le mal de nos predecesseurs A de lepre infecté les enfans successeurs Polluant & gastant toute l'humaine race.

